CELEX: 62019TN0153
Language: hr
Date: 2019-03-11 00:00:00
Title: predmet T-153/19: Tužba podnesena 11. ožujka 2019. — European Union Copper Task Force protiv Komisije

6.5.2019   
            
            
               HR
            
            
               Službeni list Europske unije
            
            
               C 155/51
            
         
      Tužba podnesena 11. ožujka 2019. — European Union Copper Task Force protiv Komisije
      (predmet T-153/19)
      (2019/C 155/60)
      Jezik postupka: engleski
      
         Stranke
      
      
         Tužitelj: European Union Copper Task Force (Essex, Ujedinjena Kraljevina) (zastupnici: I. Moreno-Tapia Rivas i C. Vila Gisbert, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu uredbu Komisije (EU) br. 2018/1981 (1) u dijelu u kojem se njome na nezakonitoj pravnoj osnovi produljuje odobrenje spojeva bakra kao kandidata za zamjenu;
               
            
                  —
               
               
                  proširi učinke poništenja na Provedbenu uredbu Komisije (EU) br. 2015/408 (2) u dijelu u kojem je njome proveden članak 80. stavak 7. Uredbe 1107/2009 i u kojem su njome uključeni spojevi bakra na popis aktivnih tvari kao kandidata za zamjenu;
               
            
                  —
               
               
                  utvrdi da se Provedbenom uredbom Komisije (EU) br. 2018/1981 povrjeđuje načelo proporcionalnosti;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tomu da Provedbena uredba Komisije (EU) 2018/1981 na nezakonitoj pravnoj osnovi produljuje odobrenje spojeva bakra kao kandidata za zamjenu. Posebice:
                  
                              —
                           
                           
                              članak 24. i Prilog II. točka 4. Uredbi (EZ) br. 1107/2009 (3) povrjeđuju pravo Unije jer:
                              
                                          (i)
                                       
                                       
                                          iz znanstvenih dokaza proizlazi kako „kriteriji PBT”, osobito dugotrajnost, nisu primjereni za bakar.
                                       
                                    
                                          (ii)
                                       
                                       
                                          primjena kriterija PBT na anorganske tvari nije u skladu s drugim zakonodavstvom koje primjenjuje u području reguliranih kemijskih tvari.
                                       
                                    
                                          (iii)
                                       
                                       
                                          Što se tiče kandidata za zamjenu, primjena kriterija PBT na spojeve bakra nadilazi ono što je nužno za postizanje ciljeva koji se žele postići Uredbom (EZ) br. 1107/2009. Osim toga, u Uredbi (EZ) br. 1107/2009 pogrešno se tumači načelo predostrožnosti.
                                       
                                    
                        
            
                  2.
               
               
                  Drugi tužbeni razlog, koji se temelji na nezakonitosti Provedbene uredbe Komisije (EU) br. 2015/408 u odnosu na kvalifikaciju spojeva bakra kao kandidata za zamjenu.
               
            
                  3.
               
               
                  Treći tužbeni razlog, istaknut podredno, koji se temelji na tomu da se Provedbenom uredbom Komisije (EU) 2018/1981 povrjeđuje načelo proporcionalnosti.
               
            
         (1)  Provedbena uredba Komisije (EU) 2018/1981 оd 13. prosinca 2018. o produljenju odobrenja aktivnih tvari „spojevi bakra” kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (SL 2018 L 317, str. 16.).
      
         (2)  Provedbena uredba Komisije (EU) 2015/408 od 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL 2015 L 67, str. 18.).
      
         (3)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL 2009 L 309, str. 1.) (SL,posebno izdanje na hrvatskom jeziku, poglavlje 3., svezak 61., str. 52.).